Medjunarodni dan izbjeglica
Sjedinjene Države će ove godine primiti 70 hiljada izbjeglica, mada trenutno ima sredstava samo za 54 hiljade, uključujući i dolazak ro
Danas se u svijetu obilježava Medjunarodni dan izbjeglica. Visoki komesar UN-a za izbjeglice je izvjestio da se u protekle 4 godine u svoje domove vratilo oko 6 miliona izbjeglica, te da je, srećom, trenutni broj izbjeglica u svijetu najmanji u posljednjih 26 godina. Nažalost, uprkos odredjenom napretku milioni ljudi i dalje su prisiljeni da napuštaju svoje kuće, a mnogi od njih nastoje spas naći u drugim zemljama. Sjedinjene Države će ove godine primiti 70 hiljada izbjeglica, mada trenutno ima sredstava samo za 54 hiljade, uključujući i dolazak rodbine onih koji su već u Americi. Wendy Yang iz UNHCR-a, u regionalnom uredu u Washingtonu, kaže da je dobra vijest da opada broj izbjeglica u svijetu. Broj izbjeglica o kojima brine UNHCR je pao sa 9,5 na 8,4 miliona u ovoj godini. Kelly Ryan, State department: Kelly Ryan pomoćnik američkog državnog sekretara za pitanja izbjeglica kažeda više od polovine izbjeglica u svijetu kojima je dozvoljeno useljenje u treće zemlje dolaze u Ameriku i da Sjedinjene Države prime više izbjeglica nego svih drugih 18 zemalja zajedno koje primaju izbjeglice. Rastući problem za UNHCR je rast broja ljudi koji su prisiljeni da se isele iz svojih kuća unutar vlastite zemlje. Neki od njih bježe od rata, neki od sudjenja, ali nisu uspjeli preći granicu i prema Konvenciji o izbjeglicama usvojenoj 1951. godine za njih još nema pravnog okvira za zaštitu, mada mnogi od njih jednako trebaju pomoć, hranu, sklonište, vodu, zaštitu od seksualnog nasilja nad djecom i ženama, kaže Wendy Yang dodajući da se u tom smjeru prošle godine UNHCR posebno angažirao. Kelly Ryan, State department: Kelly Ryan kaže da najviše izbjeglica ima u Pakistanu, gdje se nalazi oko 2,6 miliona afganistanaca, ali da je hitna pomoć potrebna i izbjeglicama u Bangladešu, gdje su izbjegli neki iz Burme. Ona spominje i izbjeglice iz Sjeverne Koreje koji su se rasuli po azijskim zemljama, kao i grupu izbjeglica iz Burundija koji su preživjeli masakr, koji su kako kaže svojim očima gledali kako im mačetama ubijaju članove porodica. Te žrtve mučenja će ove godine naći utočište u Americi, kaže gospodja Ryan. Wendy Young naglašava da je Darfur u Sudanu medju regionima koje UNHCR prati sa posebnom pažnjom, da se konflikt postepeno prenosi preko granica, kao Čad, na primjer. Ona spominje Centralno Afričku Republiku, Etiopiju i Eritreju, a tu su, kaže, i produžene patnje ljudi u regionima koji više nisu u centru pažnje kao što je Demokratska Republika Kongo, gdje je više od 3 miliona ljudi izgubilo život u vezi sa sukobima u toj zemlji od 1980-te. Kelly Ryan, State department: Sobzirom da mnogi od izbjeglica dolaze iz Afrike, kaže Kelly Ryan Amerika će samo iz istočne Afrike primiti oko 13 hiljada izbjeglica, koje će naći svoj novi dom negdje unutar Amerike, kao što su to 90-tih godina našli na stotine hiljada izbjeglica iz BiH.